Division II i ishockey 1955-56

Division II i ishockey 1955-56 var turneringen i den næstbedste række i det svenske ligasystem. Turneringen havde deltagelse af 54 hold, der spillede om seks oprykningspladser til Division I, og om at undgå 15 nedrykningspladser til Division III. Holdene var inddelt i fire regioner: nord (18 hold), vest (12 hold), øst (12 hold) og syd (12 hold). I de tre regioner med 12 hold var holdene inddelt i to puljer, mens de 18 hold i region Nord var inddelt i tre puljer, og alle puljer bestod af seks hold, der spillede en dobbeltturnering alle-mod-alle. I hvert område spillede puljevinderne playoff-kampe om den samlede sejr i området, hvilket samtidig medførte oprykning til Division I. I områderne Vest og Syd spillede puljevinderne playoff-kampe på tværs af områderne. De fire tabende playoff-finalister spillede yderlige playoff-kampe om de sidste to oprykningspladser til Division I.

De fire første oprykningspladser blev besat af de fire hold, der vandt playoff-finalerne mellem puljevinderne:
 Mora IK, der vandt Division II Nord, og som besejrede vinderen af Division II Norrland Syd, Wifsta/Östrands IF, i playoff-finalen i område Nord.
 Västerås IK, der vandt Division II Vest A, og som besejrede vinderen af Division II Syd A, Tranås AIF, i playoff-finalerne i område Vest og Syd.
 Brynäs IF, der vandt Division II Øst A, og som besejrede vinderen af Division II Øst B, BK Star, i playoff-finalen i område Øst.
 Forshaga IF, der vandt Division II Vest B, og som besejrede vinderen af Division II Syd B, Alvesta SK, i playoff-finalerne i område Vest og Syd.

De sidste to oprykningspladser gik til vinderne af de to playoff-opgør mellem taberne af de regionale playoff-finaler:
 Wifsta/Östrands IF, der havde tabt playoff-finalen i område Nord, og som besejrede den ene taber af playoff-finalerne i Vest og Syd, Tranås AIF.
 BK Star, der havde tabt playoff-finalen i område Øst, og som besejrede den anden taber af playoff-finalerne i Vest og Syd, Alvesta SK.

De fire dårligste hold i hvert område rykkede ned i Division III, bortset fra i område Øst, hvor der kun var tre nedrykkere.

Hold 

Division II havde deltagelse af 54 klubber, hvilket var 17 flere end den foregående sæson. Blandt deltagerne var:
 4 klubber, der var rykket ned fra Division I: AIK, Brynäs IF, IFK Stockholm og Västerås IK.
 25 klubber, der var rykket op fra Division III: Alfredshems IK, Alfta GIF, BK Star, Clemensnäs IF, Deje IK, Fagersta AIK, GIF Sundsvall, Hagalunds IS, IFK Kiruna, IFK Luleå, IFK Mariefred, IFK Trollhättan, IK Westmannia, IF Vesta, Kalmar FF, Katrineholms AIK, Malmö FF, Medle SK, Morgårdshammars IF, Norrahammars GIS, Piteå IF, Värnamo GoIK, Vättersnäs IF, Ytterån/Waplan SK, Åseda IF

Klubberne var inddelt i ni puljer med seks hold, og i hver pulje spillede holdene en dobbeltturnering alle-mod-alle. De ni puljevindere gik videre til playoff-kampe om oprykning til Division I.

Siden den foregående sæson var der sket følgende ændringer i Division II:
 Region Nord var blevet udvidet fra 11 til 18 hold, og samtidig blev strukturen ændret fra to til tre puljer. Holdene fra Division II Nord A blev overført til den nye pulje Nord, mens holdene fra Division II Nord B var blevet fordelt mellem de nye puljer Norrland Nord og Norrland Syd.
 Region Vest og Syd var begge blevet udvidet fra 10 til 12 hold, og de to puljer i hver region blev derfor udvidet fra fem til seks hold.
 Region Øst var blevet udvidet fra 6 til 12 hold, og samtidig var strukturen blevet ændret fra én til to puljer.
 Åkers IF havde skiftet Division II-pulje fra Syd A til Øst B.
 Hultsfreds AIK var blevet overført fra pulje Syd B til Syd A.

I forhold til den foregående sæson var der endvidere sket følgende ændringer:
 Atlas Diesels IF havde skiftet navn til Atlas Copco IF.

Nord

Division II Norrland Nord

Division II Norrland Syd

Division II Nord

Playoff 

Playoff i nord-regionen havde deltagelse af de tre puljevindere, der spillede om én oprykningsplads til Division I og én plads i de interregionale oprykningskampe. Playoff var inddelt i to runder, hvor de to puljevindere i Norrlands-puljerne først spillede et opgør om en plads i finalen, hvor vinderen af første runde mødte vinderen af Division II Nord. Begge opgør blev spillet bedst af to kampe (hjemme og ude), hvor summen af de to resultater gjaldt som det samlede resultat.

Første runde 

I første runde mødtes vinderne af Division II Norrland Nord, Clemensnäs IF, og Division II Norrland Syd, Wifsta/Östrands IF. Opgøret blev vundet af Wifsta/Östrands IF med et samlet resultat på 14–6 over to kampe, og dermed gik klubben videre til gruppefinalen.

Gruppefinale 

I gruppefinalen mødtes vinderen af første runde, Wifsta/Östrands IF, og vinderen af Division II Nord, Mora IK. Opgøret blev vundet af Mora IK med et samlet resultat på 15–10 over to kampe, og dermed sikrede Mora IK sig oprykning til Division I, mens Wifsta/Östrands IF gik videre til de interregionale oprykningskampe.

Øst

Division II Øst A

Division II Øst B

Gruppefinale 

De to puljevindere spillede i gruppefinalen om en oprykningsplads til Division I. Finalen blev afviklet over to kampe, hvor summen af de to resultater gjaldt som det samlede resultat. Brynäs IF sikrede sig oprykningspladsen med en samlet sejr på 12–5, mens BK Star som taber gik videre til de interregionale oprykningskampe.

Vest og syd

Division II Vest A

Division II Vest B

Division II Syd A

Division II Syd B

Gruppefinaler 

De fire puljevindere spillede i gruppefinalerne om to oprykningspladser til Division I. Finalerne blev afviklet over to kampe, hvor summen af de to resultater gjaldt som det samlede resultat. I den ene finale vandt vinderen af Division II Vest A, Västerås IK, over vinderen af Division II Syd A, Tranås AIF, med 12–1 over to kampe. I den anden finale besejrede vinderen af Division Vest B, Forshaga IF, vinderen af Division II Syd B, Alvesta SK, med sammenlagt 25–2. Dermed rykkede Västerås IK og Forshaga IF op i Division I, mens de to tabere, Tranås AIF og Forshaga IF, gik videre til de interregionale oprykningskampe.

Interregionale oprykningskampe 

De fire tabere af gruppefinalerne spillede om de sidste to oprykningspladser til Division I. De fire hold blev parret i to playoff-opgør, der blev afviklet som én kamp. Vinderne af de to opgør, Wifsta/Östrands IF og BK Star, sikrede sig begge oprykning til Division I.

Se også 
 Division I i ishockey 1955-56

Kilder 
 Hockeyarchives - Championnat de Suède 1955/56  
 Ishockeytabeller - 1955-56

Noter 

Ishockey i 1955
Ishockey i 1956
Division II i ishockey i Sverige